Medilas (ežeras)

Medilas () – ežeras Gudijoje, Minsko srityje, Medilo rajone, Medilo ežeryne, 4 km į šiaurę nuo Medilo. Telkšo 159,7 m aukštyje virš jūros lygio. Ilgis 6,3 km, plotis iki 4 km. Kranto linija vingiuota, jos ilgis 30,92 km. Krantai žemi. Atabradas iki 250 m pločio, smėlėtas. Apyežerė krūminga, pietryčiuose apaugusi mišku. Ežere yra 8 salos, kurių bendras plotas 0,24 km². Didžiausioje jų, Pilies saloje (Замак), rasta XI–XII a. statinių liekanų. Vandens skaidrumas – virš 3 m.

Į Medilą suteka 6 upeliai, išteka Medila (Birvėtos intakas, Dauguvos baseinas).

Ežere sugaunamos lydekos, karšiai, ešeriai, kuojos, lynai, vėgėlės, raudės ir kt.

Medilo ežeras patenka į Naručio nacionalinį parką.

Šaltiniai 
 Блакiтная кнiга Беларусi: энцыкл. / Рэдкал.: Н. А. Дзiсько i iнш. – Мн.: БелЭн, 1994. – 415 с.
 Республика Беларусь. Минская область: Общегеографический атлас / Ред. Г. Г. Науменко – Мн.: РУП «Белкартография», 2008. – С. 4. – 48 с. – 10 000 экз. – ISBN 978-985-508-054-2.(руск.)
 Республика Беларусь. Атлас охотника и рыболова: Минская область / Редактор Г. Г. Науменко – Мн.: РУП «Белкартография», 2009. – С. 8, 50. – 60 с. – 20 000 экз. – ISBN 978-985-508-174-7.(руск.)

Medilo rajono ežerai